समस्तीपुर के ताजपुर थाना क्षेत्र के ताजपुर कॉलेज में खेलने के दौरान दो गुटों में जमकर मारपीट हुई. झगड़े में 6 से ज्यादा लोग घायल हो गए, जिनमें से 3 की हालत गंभीर बताई जा रही है. मामला कुछ यूं है कि कॉलेज के मैदान में पहले से ही कुछ लड़के फुटबॉल खेल रहे थे. इसी दौरान कुछ और लड़के ग्राउंड पहुंचे और क्रिकेट खेलने की तैयारी करने लगे. फुटबॉल खेल रहे लड़कों ने मैदान पर इस कब्जे का विरोध किया तो दूसरा पक्ष आक्रामक हो उठा. बात देखते ही देखते मारपीट में बदल गई. सूचना पाकर मौके पर पहुंची स्थानीय पुलिस ने वारदात की जगह से दो बाइक बरामद की. (रिपोर्ट- मुकेश)